Европско првенство у кошарци 1937.
Европско првенство у кошарци 1937. је било друго међународно кошаркашко такмичење организовано под окриљем ФИБА. Одржано је од 2. до 7. маја у Риги у Летонији. На такмичењу су учествовале репрезентације Чехословачке, Египта, Естоније, Француске, Италије, Летоније, Литваније, и репрезентација Пољске. Египат је учествовао на овом првенству јер није било регистровано других кошаркашких савеза из Африке. Златну медаљу освојила је Литванија, сребрну медаљу освојила је Италија, док је бронзану медаљу освојила Француска.